ang tanong ni ben zayb. kung matatagpuan. at gumawa ng isa pang kilos sa pamagitan ng mga daliri ng kanang kamay, na pinaikit ikit mula sa harap hanggang sa likod at mula sa labas na papaloob, na wari kilos ng pamaypay na natitiklop, waring may iniipon, mga labayang umiikit na pumapalis nang patungo sa kaniya, na malinis ang pagkakapangdukot. sinagot ni ben zayb ng isa ring kilos, na pinapangdilat na mabuti ang mga mata, binalantok ang mga kilay at malakas na lumangap ng hangin, na waring ang hanging nakabubusog ay natuklasan na. todo se sabe. kahit na pinagkaingatan ng labis ay nakarating din sa kabatiran ng madla ang alingawngaw, subalit malaki na ang kaibhan at marami na ang kulang. yaon ang sanhi ng mga sang usapan ng sumunod na kagabihan sa bahay ng isang mayamang mag aanak na sina orenda, na nangangalakal ng hiyas sa masipag na bayang sta. cruz. siya na lamang naaatupag ng marami nilang kaibigan.